pythainlp/thai-wiki-dataset-v4 huggingface dataset:
คลองบางตะนาวศรี

คลองบางตะนาวศรี เป็นคลองแยกจากแม่น้ำเจ้าพระยาในท้องที่ตำบลสวนใหญ่ ตำบลตลาดขวัญ และตำบลบางเขน อำเภอเมืองนนทบุรี จังหวัดนนทบุรี 
ประวัติและการตั้งถิ่นฐานริมคลอง.
ในสมัยกรุงศรีอยุธยา เมื่อ พ.ศ. 2302 พระเจ้าเอกทัศโปรดเกล้าฯ ให้ชาวมอญจากเมืองตะนาวศรีตั้งบ้านเรือนที่ฝั่งตะวันออกของเมืองนนทบุรี ตั้งเป็นชุมชนเรียกว่า "บางตะนาวศรี" มีวัดประจำชุมชนคือ วัดนครอินทร์ คลองบริเวณนี้ได้ตั้งชื่อตามชุมชนว่า "คลองบางตะนาวศรี" อย่างไรก็ดีคนบ้านตะนาวศรีแต่กำเนิดซึ่งสืบเชื้อสายมาหลายชั่วอายุคน ได้กล่าวว่าตนไม่ได้เป็นคนไทยเชื้อสายมอญ รวมถึงไม่ได้เป็นคนพวกเดียวกับมอญที่ปากเกร็ดและเกาะเกร็ดด้วย
ในช่วงยุคต้นกรุงรัตนโกสินทร์ มีช่างปั้นหม้อจากคลองสระบัว จังหวัดพระนครศรีอยุธยา จำนวนหนึ่งได้ย้ายเข้ามาทำเครื่องปั้นดินเผาที่บางตะนาวศรี จากรายงานของพระกรุงศรีบุรีรักษ์ ผู้ว่าราชการเมืองนนทบุรี ถึงเจ้าพระยายมราช เสนาบดีกระทรวงนครบาล เมื่อ พ.ศ. 2463 ได้กล่าวว่า "การหัตถกรรมซึ่งเป็นของพื้นเมือง มีการทำเครื่องปั้นดินเผาอย่างหนึ่ง เครื่องปั้นดินเผานั้นชาวบ้านแถวปากคลองบางตะนาวศรีทำหม้อ" 
จากหลักฐานเอกสารเรื่อง "เมืองนนทบุรี" ระบุว่า "คลองบางแพรก บางตนาวศรี บางขุนเทียนเป็นปลายตันตามทุ่งนา แต่ในลำคลองมีบ้านเรือนราษฎรมาก แล 2 ฝั่งคลองเป็นสวน เป็นคลองที่น่าเที่ยวในเวลาฤดูน้ำ" ในบริเวณย่านบางตะนาวศรีนิยมปลูกทุเรียนกันมากในสมัยพระบาทสมเด็จพระมงกุฎเกล้าเจ้าอยู่หัว
ในอดีตมีคลองจามจุรีและคลองบางขวางเชื่อมต่อถึงกันได้ โดยคลองจามจุรีเป็นคลองขนานกับแม่น้ำเจ้าพระยาแยกจากคลองบางขวางบริเวณวัดบางขวางตรงเรื่อยมาทางใต้มาเชื่อมกับคลองบางตะนาวศรี โดยในช่วง พ.ศ. 2480 คลองบางตะนาวศรีและคลองบางขวางเริ่มตื้นเขินขึ้นทำให้สัญจรไปมาไม่สะดวก จึงได้มีการขุดลอกคลองตั้งแต่วันที่ 4 มีนาคม พ.ศ. 2480 แล้วเสร็จเมื่อวันที่ 18 มีนาคม พ.ศ. 2480 ใช้แรงงานขุดลอกทั้งหมด 40 คน ได้ระยะคลองที่ขุดลอก ยาว 704 เมตร กว้าง 2.5 เมตร ลึก 1.5 เมตร
บริเวณปากคลองเป็นที่ตั้งของศาลเจ้าพ่อปู่อายุนับร้อยปี รูปเคารพของเจ้าพ่อปู่มีลักษณะคล้ายไม้เจว็ดในศาลพระภูมิ แต่มีขนาดใหญ่กว่ากันมาก
กางเกงช้าง

กางเกงช้าง เป็นกางเกงขายาวทำจากผ้าฝ้ายที่พิมพ์ลวดลายรูปช้าง กับลายไทย ซึ่งสัตว์สัญลักษณ์และลวดลายเอกลักษณ์ของประเทศไทยลงผืนผ้าสีต่าง ๆ มีลักษณะเด่นคือ เนื้อผ้านุ่มนิ่ม แห้งเร็ว ระบายอากาศได้ดี สวมใส่ได้อย่างสบายสำหรับภูมิอากาศร้อนชื้นในไทย กางเกงช้างมีหลายรูปแบบ ทั้งขาสั้น ขายาว ขาจั๊ม หรือกางเกงจินนี่ ใช้ผ้าสีโทนต่าง ๆ ตั้งแต่สีดำ แดง เขียว และขาว สามารถสวมเข้าชุดหรือเสื้อผ้าได้หลากหลาย นอกจากนี้ยังสร้างเป็นผลิตภัณฑ์อื่นเพื่อรองรับความต้องการที่หลากหลาย เช่น เป็นผ้าถุง หรือเป็นผ้าคลุม กางเกงช้างเป็นที่นิยม โดยเริ่มจากนักท่องเที่ยวต่างชาติ ที่ต้องการเยี่ยมชมวัดพระศรีรัตนศาสดาราม และพระบรมมหาราชวัง ซึ่งกำหนดธรรมเนียมการแต่งกายที่เคร่งครัด นักท่องเที่ยวจึงต้องซื้อกางเกงช้างจากคนไทยเพื่อสวมทับเครื่องแต่งกายให้มิดชิดเหมาะสม และเป็นที่นิยมมากขึ้นช่วง พ.ศ. 2565 หลังผู้มีชื่อเสียงในวงการบันเทิงทั้งในและต่างประเทศ รวมทั้งผู้ใช้ติ๊กต็อกสวมใส่กันอย่างแพร่หลาย
ไม่เป็นที่ปรากฏชัดเจนว่าแหล่งผลิตกางเกงช้างแห่งแรกอยู่ที่ใด แต่คาดว่าน่าจะอยู่ในย่านพาหุรัด กรุงเทพมหานคร ต่อมาใน พ.ศ. 2556 เนทาน โคลแมน (Nathan Coleman) และเจมส์ บรุกส์ (James Brooks) ได้เดินทางไปเที่ยวที่ประเทศไทย และได้ซื้อกางเกงช้างไปฝากเพื่อน ๆ ซึ่งถูกใจผู้รับ จากนั้นทั้งสองได้สร้างตราสินค้าของตนเอง ใช้ชื่อว่า "The Elephant Pants" โดยหาทุนดำเนินธุรกิจ และจ้างโรงงานที่จังหวัดเชียงใหม่ผลิตกางเกงช้าง ก่อนนำไปจำหน่ายผ่านเฟซบุ๊ก โดยรายได้ทุกร้อยละ 10 จะนำไปบริจาคองค์กรดูแลและปกป้องสัตว์ป่า ในระยะเวลาเพียงสองปี ทั้งสองทำรายได้ 7 ล้านดอลลาร์สหรัฐ หรือราว 230 ล้านบาท แต่ภายหลังตราสินค้าดังกล่าวถูกขายกิจการให้กับนักธุรกิจชาวจีน
ซาดาโอะ อารากิ

ซาดาโอะ อารากิ (26 พฤษภาคม 1877 - 2 พฤศจิกายน 1966) เป็นพลเอกในกองทัพจักรวรรดิญี่ปุ่นก่อนและระหว่างสงครามโลกครั้งที่สอง เขาเป็นผู้นำกลุ่มหัวรุนแรงในกองทัพจักรวรรดิญี่ปุ่น และดำรงตำแหน่งรัฐมนตรีว่าการกระทรวงสงครามภายใต้นายกรัฐมนตรีอินูไก สึโยชิ ต่อมาเขาดำรงตำแหน่งรัฐมนตรีว่าการกระทรวงศึกษาธิการภายใต้รัฐบาลของฟูมิมาโระ โคโนเอะ และฮิรานูมะ คิอิชิโร
หลังสงครามโลกครั้งที่สอง เขาถูกตัดสินว่ามีความผิดในฐานะอาชญากรรมสงครามและได้รับโทษจำคุกตลอดชีวิต แต่ได้รับพระราชทานอภัยโทษและได้รับการปล่อยตัวในปี ค.ศ. 1955
ประวัติและอาชีพ.
อารากิเกิดในเขตโคมาเอะ โตเกียว; พ่อของเขาเป็นอดีตซามูไรผู้ติดตามของตระกูลฮิโตสึบาชิซึ่งเป็นตระกูลสาขาของตระกูลโทกูงาวะ อารากิสำเร็จการศึกษาจาก Imperial Japanese Army Academy ในเดือนพฤศจิกายน ค.ศ. 1897 และได้รับพระราชทานยศเป็นร้อยตรีในเดือนมิถุนายนของปีต่อมา
ได้รับการเลื่อนยศเป็นร้อยโทในเดือนพฤศจิกายน ค.ศ. 1900 และเลื่อนยศเป็นร้อยเอกในเดือนมิถุนายน ค.ศ. 1904 อารากิดำรงตำแหน่งผู้บังคับการกองร้อยของกรมทหารราบที่ 1 ระหว่างสงครามรัสเซีย-ญี่ปุ่น
หลังสงคราม อารากิกลับไปศึกษาต่อและสำเร็จการศึกษาจากวิทยาลัยเสนาธิการทหารบกโดยเป็นหัวหน้าชั้นเรียน เขารับราชการในกองเสนาธิการกองทัพจักรวรรดิญี่ปุ่นในเดือนเมษายน พ.ศ. 2451 และทำหน้าที่เป็นเจ้าหน้าที่ล่ามโดยประจำการในรัสเซียตั้งแต่เดือนพฤศจิกายน ค.ศ. 1909 ถึงเดือนพฤษภาคม ค.ศ. 1913 เมื่อเขาได้รับแต่งตั้งให้เป็นทูตทหารประจำเซนต์ปีเตอร์สเบิร์กในช่วงสงครามโลกครั้งที่หนึ่ง เขาได้รับการเลื่อนยศเป็นพันตรีในเดือนพฤศจิกายน ค.ศ. 1909 และเป็นพันโทในเดือนสิงหาคม ค.ศ. 1915 และได้รับมอบหมายให้ประจำกองทัพคันโต
ได้รับการเลื่อนยศเป็นพันเอกเมื่อวันที่ 24 กรกฎาคม ค.ศ. 1918 อารากิทำหน้าที่เป็นเสนาธิการที่กองบัญชาการกองทัพบกในวลาดิวอสต็อกในปี ค.ศ. 1918 ถึง ค.ศ. 1919 ระหว่างการแทรกแซงไซบีเรียของญี่ปุ่นต่อกองทัพแดงของบอลเชวิค และเป็นผู้บัญชาการกรมทหารราบที่ 23 ในช่วงเวลาที่เขาอยู่ในไซบีเรีย อารากิได้ปฏิบัติภารกิจลับในรัสเซียตะวันออกไกลและในทะเลสาบไบคาล
เลื่อนยศเป็นพลตรีเมื่อวันที่ 17 มีนาคม ค.ศ. 1923 อารากิได้รับตำแหน่งผู้บัญชาการกรมทหารราบที่ 8 จากนั้นเขากลับเข้าทำงานที่กองเสนาธิการทหารบกในตำแหน่งหัวหน้าสำนักงานเสนาธิการทหารบก อารากิได้รับการเลื่อนยศเป็นพลโทในเดือนกรกฎาคม ค.ศ. 1927 และได้เป็นผู้บัญชาการวิทยาลัยการทัพบกในเดือนสิงหาคม ค.ศ. 1928
อารากิดำรงตำแหน่งผู้บัญชาการกองพลที่ 6 ของกองทัพจักรวรรดิญี่ปุ่นตั้งแต่ปี ค.ศ. 1929 ถึง ค.ศ. 1931 เมื่อเขาได้รับแต่งตั้งเป็นรองจเรทหาร เขาได้รับการเลื่อนตำแหน่งเป็นนายพลในเดือนตุลาคม ค.ศ. 1933
ฟลักซ์ส่องสว่าง

ฟลักซ์ส่องสว่าง (luminous flux) เป็นปริมาณทางกายภาพที่ใช้ในการวัดแสง โดยแสดงความสว่างของแสงที่ผ่านพื้นผิว ใช้หน่วย SI เป็นลูเมน (สัญลักษณ์: lm) หรือ แคนเดลา·สเตอเรเดียน (สัญลักษณ์: cd sr) ฟลักซ์ส่องสว่างเป็นหนึ่งใน ปริมาณทางจิตฟิสิกส์ คือเป็นปริมาณที่มนุษย์รับรู้
ฟลักซ์การส่องสว่างที่ทะลุผ่านพื้นผิวโดยรอบแหล่งกำเนิดแสงเรียกว่า ฟลักซ์การส่องสว่างรวม ข้อมูลจำเพาะของเครื่องใช้ไฟฟ้าเช่นหลอดไฟมักแสดงในรูปของฟลักซ์ส่องสว่างทั้งหมด
นิยาม.
ฟลักซ์ส่องสว่างซึ่งเป็นปริมาณทางจิตฟิสิกส์นั้นถูกกำหนดโดยการให้น้ำหนักแต่ละความยาวคลื่นตามระดับการมองเห็นของมนุษย์ ถ้าฟลักซ์การแผ่รังสีสำหรับแต่ละความยาวคลื่นเป็น "Φ" และ ประสิทธิภาพการส่องสว่าง เป็น "K" แล้ว ฟลักซ์ส่องสว่างจะเท่ากับ
<math>\Phi =\int_0^\infty K_\lambda \Phi_\lambda\, d\lambda</math>
ค่าความส่องสว่างมีค่าสูงสุดที่ความยาวคลื่น "λ" = 555 นาโนเมตร โดยค่าความส่องสว่างสูงสุดคือ
<math>K_\text{m} =K_{555\ \text{nm}} =680\ \text{lm}/\text{W}</math>
ฟลักซ์ส่องสว่างอาจคำนวณจากค่าประสิทธิภาพการส่องสว่างจำเพาะ "V"="K"/"K" โดยที่ "K" เป็นค่าประสิทธิภาพการส่องสว่างสูงสุด ได้เป็น
<math>\Phi =K_\text{m} \int_0^\infty V_\lambda \Phi_\lambda\, d\lambda</math>
เมื่อความเข้มของการส่องสว่างจากแหล่งกำเนิดแสงแบบจุดเป็น "I" ฟลักซ์การส่องสว่างที่ทะลุผ่านส่วนพื้นที่ผิว "S" จากแหล่งกำเนิดแสงนี้คือ
<math>\Phi(S) =\int_{\omega(S)} I\, d\omega</math>
ในที่นี้ "ω"("S") คือมุมตันของพื้นผิว "S" โดยมีจุดกำเนิดแสงเป็นจุดศูนย์กลาง ถ้าความสว่างไม่ขึ้นกับทิศทางแล้ว ได้ว่า
<math>\Phi(S) =I\, \omega(S)</math>
คุณสมบัติ.
ตาของมนุษย์มีม่านตาที่คอยควบคุมปริมาณแสงที่ส่องเข้ามา ม่านตาหดเมื่อแสงจ้าและคลายเมื่อแสงมืด ดังนั้น แม้ว่าจะมองไปที่แหล่งกำเนิดแสงที่มีความเข้มการส่องสว่างเท่ากัน หากก่อนหน้านี้อยู่ในที่มืดและม่านตายังเปิดอยู่ ปริมาณแสงที่มาถึงจอตาก็จะเพิ่มขึ้น และจะรู้สึกสว่างขึ้นหากอยู่ ในที่สว่างมาก่อน
แหล่งกำเนิดแสงที่มีความเข้มของการส่องสว่างคงที่ในทุกทิศทาง (เช่น หลอดไส้ร้อนแบบธรรมดา) หากใช้ทั้งอย่างนั้นเลยก็จะสูญเสียฟลักซ์ส่องสว่างจำนวนมากไปในทิศทางที่ไม่ได้ใช้ สามารถลดลงการสูญเสียลงได้โดยเพิ่มความส่องสว่างในทิศทางที่ต้องการ
ประสิทธิภาพการส่องสว่าง

ประสิทธิภาพการส่องสว่าง  เป็นปริมาณทางกายภาพ ที่แสดงถึงความสัมพันธ์ระหว่างฟลักซ์ส่องสว่างซึ่งตามนุษย์รับรู้ กับปริมาณฟลักซ์การแผ่รังสี ซึ่งบอกถึงพลังงานต่อหน่วยเวลาที่คลื่นแม่เหล็กไฟฟ้าแผ่ออกมา ใช้หน่วย SI เป็นลูเมนต่อวัตต์ (สัญลักษณ์: lm/W)
คำนิยาม.
ค่าประสิทธิภาพการส่องสว่าง "K" สามารถนิยามจากค่าฟลักซ์ส่องสว่าง "Φ" และฟลักซ์การแผ่รังสี "Φ" ได้โดย
<math>\varPhi_\text{v} =K\, \varPhi_\text{e}</math>
ประสิทธิภาพการส่องสว่างเชิงสเปกตรัม.
ความสว่างที่สายตามนุษย์รับรู้จะแตกต่างกันไปตามแต่ละความยาวคลื่น และประสิทธิภาพการส่องสว่างสำหรับแสงความยาวคลื่นเดียวจะเรียกว่าประสิทธิภาพการส่องสว่างเชิงสเปกตรัม (spectral luminous efficacy)
ถ้าให้ "Φ" เป็นค่าฟลักซ์การแผ่รังสีและ "K(λ)" เป็นค่าประสิทธิภาพการส่องสว่างเชิงสเปกตรัมที่ความยาวคลื่น "λ" แล้ว
<math>\varPhi_\text{v} =\int_0^\infty K(\lambda)\, \varPhi_{\text{e},\lambda}(\lambda)\, d\lambda</math>
และจะได้ว่า
<math>K = \frac{\Phi_\mathrm{v}}{\Phi_\mathrm{e}} = \frac{\int_0^\infty K(\lambda) \Phi_{\mathrm{e},\lambda}\,\mathrm{d}\lambda}{\int_0^\infty \Phi_{\mathrm{e},\lambda}\,\mathrm{d}\lambda}</math>
ความรับอาบรังสี

ความรับอาบรังสี  เป็นปริมาณทางกายภาพที่แสดงถึงพลังงานจากการแผ่รังสีต่อพื้นที่ที่แผ่ลงบนวัตถุในหน่วยเวลาหนึ่ง ได้มาจากการหาอนุพันธ์ของฟลักซ์การแผ่รังสีต่อพื้นที่ผิวของวัตถุ หน่วย SI ที่ใช้คือ วัตต์ต่อตารางเมตร (สัญลักษณ์: W m-2) ในทางดาราศาสตร์ มักใช้ หน่วย CGS เป็น เอิร์กต่อตารางเซนติเมตรต่อวินาที (สัญลักษณ์: erg cm-2 s-2)
ค่าความเปล่งรังสีมีหน่วยเหมือนกันกับค่าความรับอาบรังสี แต่ต่างกันที่ค่าความเปล่งรังสีเป็นการวัดแหล่งกำเนิดรังสี ในขณะที่ค่าความรับอาบรังสีเป็นการวัดที่วัตถุที่ถูกฉายรังสี
คำนิยาม.
สมมติว่าฟลักซ์การแผ่รังสี Φ("ΔS") ฉายลงบนบริเวณพื้นที่เล็ก ๆ "ΔS" บนพื้นผิวของวัตถุ ค่าความรับอาบรังสีนิยามได้เป็น
<math>E =\lim_{\Delta S\to 0} \frac{\Phi(\Delta S)}{\Delta S} =\frac{d\Phi}{dS}</math>
จากคำนิยามนี้ ฟลักซ์การแผ่รังสีที่ฉายลงบนบริเวณ "S" ของพื้นผิววัตถุจะได้เป็น
<math>\Phi(S) =\int_S E\, dS</math>
ลำแสงขนาน.
พิจารณาในกรณีที่ลำแสงตกกระทบในแนวขนาน ให้ "E" เป็นค่าความรับอาบรังสีบนระนาบ "A" เมื่อทำมุมตั้งฉากกับทิศทางของลำแสง เมื่อระนาบ "A" ทำมุม "θ" กับลำแสง ความรับอาบรังสีบนระนาบ "A" จะเป็น
<math>E_\theta =E_\text{n} \cos\theta</math>
ยิ่งค่า "θ" มากเท่าใด แนวการตกกระทบก็จะยิ่งเอียง และค่าความรับอาบรังสีก็จะยิ่งน้อยลงเท่านั้น
ความรับอาบรังสีเชิงสเปกตรัม.
ความรับอาบรังสีเชิงสเปกตรัม  คือความรับอาบรังสีสำหรับแต่ละความยาวคลื่นของแสง
ถ้าให้ "E" คือความรับอาบรังสีของช่วงความยาวคลื่น "λ" แล้วความรับอาบรังสีจะเท่ากับ
<math>E =\int_0^\infty E_\lambda\, d\lambda</math>
ฟลักซ์การแผ่รังสี

ฟลักซ์การแผ่รังสี  เป็นปริมาณทางกายภาพที่แสดงพลังงานจากการแผ่รังสีที่ผ่านพื้นผิวต่อหน่วยเวลา หน่วย SI ที่ใช้คือวัตต์ (สัญลักษณ์: W) ฟลักซ์การแผ่รังสีทั้งหมดที่ผ่านพื้นผิวรอบแหล่งกำเนิดมีค่าเท่ากับกำลังของแหล่งกำเนิด
โดยทั่วไปแล้วแนวคิดของฟลักซ์การแผ่รังสีมักใช้สำหรับคลื่นแม่เหล็กไฟฟ้าเป็นหลัก แต่ก็ยังสามารถใช้พิจารณาถึงการแผ่คลื่นเสียงและลำอนุภาคได้อีกด้วย
การแผ่รังสีของคลื่นแม่เหล็กไฟฟ้า.
สำหรับการแผ่รังสีของคลื่นแม่เหล็กไฟฟ้า สามารถพิจารณาฟลักซ์การแผ่รังสีสำหรับแต่ละความยาวคลื่นได้ ฟลักซ์การแผ่รังสีสำหรับแต่ละความยาวคลื่นเรียกว่า ฟลักซ์การแผ่รังสีเชิงสเปกตรัม (spectral radiant flux) โดยทั่วไปมักใช้นาโนเมตร (nm) เป็นหน่วยของความยาวคลื่นในย่านใกล้เคียงกับแสงที่มองเห็น ในกรณีนี้หน่วยของฟลักซ์การแผ่รังสีเชิงสเปกตรัมคือ W/nm
ถ้าฟลักซ์การแผ่รังสีเชิงสเปกตรัมของคลื่นแม่เหล็กไฟฟ้าที่มีความยาวคลื่น "λ" เป็น "Φ" แล้ว ค่าฟลักซ์การแผ่รังสีจะเท่ากับ
<math>\Phi = \int_0^\infty \Phi_\lambda\, d\lambda</math>
ปริมาณความส่องสว่าง.
ปริมาณทางจิตฟิสิกส์ ที่เรียกว่าฟลักซ์ส่องสว่างได้ถูกนำมาใช้เพื่อแสดงความสว่างของแสงที่มนุษย์รับรู้ได้ คำนวณโดยการให้น้ำหนักในแต่ละความยาวคลื่นโดยพิจารณาจากระดับที่การมองเห็นของมนุษย์รับรู้ถึงการแผ่รังสีของคลื่นแม่เหล็กไฟฟ้าในช่วงคลื่นที่มองเห็นได้ (เช่นสีเขียวจะสว่างกว่าสีอื่นที่มีพลังงานเท่ากัน)
ฟลักซ์การส่องสว่างสามารถคำนวณจากปริพันธ์ของค่าประสิทธิภาพการส่องสว่าง "K" โดยถ่วงน้ำหนักต่อความยาวคลื่น "λ" โดย
<math>\Phi_\text{v} = \int_0^\infty K_\lambda \Phi_\lambda\, d\lambda</math>
ความเข้มของการแผ่รังสี

ความเข้มของการแผ่รังสี  เป็น ปริมาณทางกายภาพที่แสดงพลังงานจากการแผ่รังสี ที่แผ่ออกมาต่อครั้งในทิศทางหนึ่ง ๆ จากแหล่งกำเนิดรังสีที่มีลักษณะเป็นจุด คำนวณได้จากอนุพันธ์ของฟลักซ์การแผ่รังสีต่อมุมตันที่เห็นจากแหล่งกำเนิดรังสี หน่วย SI ใช้เป็นวัตต์ต่อสเตอเรเดียน (สัญลักษณ์: W sr-1)
ความเข้มของการแผ่รังสีนั้นจะแตกต่างกันไปตามทิศทาง ตัวอย่างเช่น ฟลักซ์การแผ่รังสีที่แผ่ออกมาจากเสาอากาศจะมีความหนาแน่นที่แตกต่างกันอย่างมากขึ้นอยู่กับรูปร่างและทิศทางของเสาอากาศ และความเข้มของการแผ่รังสีจะแตกต่างกันไปตามมุม นอกจากนี้ ความเข้มของการแผ่รังสียังเป็นปริมาณที่มีประโยชน์เมื่อแหล่งกำเนิดการแผ่รังสีอยู่ไกลออกไปเมื่อเทียบกับขอบเขตที่พิจารณา จนมองได้ว่ามีลักษณะเหมือนจุด นอกจากนี้ยังใช้กับวัตถุทางดาราศาสตร์ เช่น ดาวฤกษ์
นิยาม.
พิจารณาพื้นที่ผิวเล็ก ๆ "ΔS" ที่ตำแหน่ง "r" เมื่อมองจากแหล่งกำเนิดรังสี ให้ "ω"("ΔS") เป็นมุมตันที่บนพื้นที่ผิว "ΔS" เมื่อมองจากแหล่งกำเนิดรังสี และ Φ("ΔS") เป็นฟลักซ์การแผ่รังสีที่ผ่านผิว "ΔS" แล้ว ความเข้มของการแผ่รังสีไปยังทิศทาง "r" จะนิยามได้เป็น
<math>I =\lim_{\Delta S\to 0} \frac{\Phi \left(\Delta S \right)}{\omega \left(\Delta S \right)} =\frac{d\Phi}{d\omega}</math>
จากนิยามนี้ ฟลักซ์การแผ่รังสี "Φ(S)" จากแหล่งกำเนิดรังสีที่มีลักษณะเป็นจุดที่ผ่านพื้นผิวโค้ง "S" คือ
<math>\Phi \left(S \right) =\int_{\omega \left(S \right)} I\, d\omega</math>
ค่าอนุพันธ์ของฟลักซ์การแผ่รังสีตามพื้นผิว "S"
<math>E =\frac{d\Phi}{dS} =\frac{d\Phi}{d\omega} \frac{d\omega}{dS} = I\, \frac{d\omega}{dS}</math>
คือค่าความรับอาบรังสีที่แหล่งกำเนิดรังสีฉายมา ถ้าให้ n เป็นเวกเตอร์แนวฉาก ของ "dS" แล้ว
<math>\frac{d\omega}{dS} =\frac{\hat{\boldsymbol{r}}\cdot \boldsymbol{n}}{r^2}</math>
และจะได้ความสัมพันธ์ระหว่างค่าความเข้มของการแผ่รังสี "I" กับค่าความรับอาบรังสี "E" เป็น
<math>E =\frac{\hat{\boldsymbol{r}}\cdot \boldsymbol{n}}{r^2}\, I</math>
ให้ "Δσ" เป็นพื้นที่ผิวขนาดเล็กของแหล่งกำเนิดรังสีซึ่งมีเวกเตอร์แนวฉากเป็น "n'"' และ "L" เป็นค่าความแผ่รังสีในทิศทาง "r" ค่าความเข้มของการแผ่รังสีคำนวณได้เป็น
<math>I =\int_{\Delta\sigma} \left(\hat{\boldsymbol{r}}\cdot \boldsymbol{n}' \right)\, L\, d\sigma</math>
ความแผ่รังสี

ความแผ่รังสี  เป็นปริมาณทางกายภาพที่อธิบายค่าฟลักซ์การแผ่รังสีที่ปล่อยออกมาในทิศทางหนึ่งจากจุดหนึ่งบนพื้นผิวของแหล่งกำเนิด ใช้หน่วย SI เป็นวัตต์ต่อตารางเมตรต่อสเตอเรเดียน (สัญลักษณ์: W sr-1 m-2)
คำนิยาม.
พิจารณาจุดหนึ่งบนพื้นผิวของแหล่งกำเนิดรังสี และพื้นผิวขนาดเล็ก "ΔS" ที่ตำแหน่ง r เมื่อมองจากจุดนั้น ให้ "ω"("ΔS") เป็นมุมตันของพื้นผิว "ΔS" โดยมีจุดนั้นเป็นจุดศูนย์กลาง และให้ "Φ"("ΔS") เป็นฟลักซ์การแผ่รังสีจากจุดนั้นไปยังผิว "ΔS" นอกจากนี้ ให้พิจารณาพื้นที่เล็ก ๆ "ΔA" ซึ่งมีจุดนั้นอยู่ภายในนั้น ให้เวกเตอร์แนวฉาก เป็น n และให้มุมระหว่าง n กับ r เป็น "θ" แล้ว ความแผ่รังสีจากจุดนี้ในทิศทางไปยัง r นิยามได้ว่า
 =\frac{1}{\cos\theta}\frac{d^2\Phi}{dA\, d\omega}</math>
เมื่อหาอนุพันธ์ของฟลักซ์การแผ่รังสีเทียบกับพื้นที่ผิวของแหล่งกำเนิด จะได้ค่าพลังงานที่ปล่อยออกมาในหน่วยเวลาจากจุดบนแหล่งกำเนิด เนื่องจากมีการคูณพื้นที่ผิวของแหล่งกำเนิด "ΔA" ด้วย cos"θ" ทำให้ในกรณีของรังสีที่ปล่อยออกมาในแนวอียงจากพื้นผิวของแหล่งกำเนิดรังสี พื้นที่ปรากฏเมื่อมองจากทิศทางของรังสีจะมีขนาดเล็กลง และถ้าปริมาณพลังงานที่ส่งผ่านทั้งหมดเท่ากัน ความหนาแน่นต่อพื้นที่จะสูงขึ้น
เมื่อหาปริพันธ์บนซีกด้านนอกแหล่งกำเนิดรังสี จะคำนวณค่าความเปล่งรังสีได้เป็น
<math>R =\frac{d\Phi}{dA} =\int L\cos\theta\, d\omega</math>
ในกรณีที่ความแผ่รังสีไม่ขึ้นกับทิศทาง จะได้ว่า "R"=π"L"
หากขอบเขตของแหล่งกำเนิดมีขนาดเล็กพอ สามารถคำนวณค่าความเข้มของการแผ่รังสีได้จากการหาปริพันธ์บนพื้นทีผิว "ΔA" รอบแหล่งกำเนิดรังสี
<math>I =\frac{d\Phi}{d\omega} =\int_{\Delta A} L\cos\theta\, dA</math>
ความแผ่รังสีเชิงสเปกตรัม.
สำหรับการแผ่รังสีแม่เหล็กไฟฟ้า เราอาจพิจารณาค่า ความแผ่รังสีเชิงสเปกตรัม  คือความแผ่รังสีต่อช่วงความยาวคลื่น หรือความถี่ ความยาวคลื่นแม่เหล็กไฟฟ้าในย่านใกล้เคียงกับแสงที่ตามองเห็นนิยมใช้หน่วย นาโนเมตร (nm) ดังนั้นหน่วย SI ของความแผ่รังสีเชิงสเปกตรัมในรูปของความยาวคลื่นที่นิยมใช้คือ W sr-1 m-2 nm-1 ส่วนหน่วยของการแผ่รังสีสเปกตรัมในรูปความถี่คือ W sr-1 m-2 Hz-1
ให้ "Lλ" เป็นค่าความแผ่รังสีเชิงสเปกตรัมของความยาวคลื่น "λ" ให้ "Lν" เป็นค่าความแผ่รังสีเชิงสเปกตรัมของความถี่ "ν" แล้ว ค่าความแผ่รังสีโดยรวมคำนวณได้โดย
<math>L =\int_0^\infty L_\lambda\, d\lambda
 =\int_0^\infty L_\nu\, d\nu</math>
วัดป่าชัยมงคล (จังหวัดขอนแก่น)

วัดป่าชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโก อำเภอกระนวน จังหวัดขอนแก่น ที่ดินมีเนื้อที่ 57 ไร่ 1 งาน 80 ตารางวา ปัจจุบันมีเจ้าอาวาสคือ พระครูวิมลสารกิจ อดีตเจ้าคณะอำเภอกระนวน และตำแหน่งที่ปรึกษาเจ้าคณะอำเภอกระนวน เป็นพระเกจิอาจารย์ที่มีชื่อเสียง
วัดป่าชัยมงคลสร้างวัดเมื่อวันที่ 20 กุมภาพันธ์ พ.ศ. 2503 ได้รับพระราชทานวิสุงคามสีมาครั้งแรกเมื่อวันที่ 9 กุมภาพันธ์ 2504 ได้ผูกเป็นพัทธสีมาเมื่อวันที่ 9 กุมภาพันธ์ พ.ศ. 2507 ภายหลังได้สร้างอุโบสถหลังใหม่ เมื่อวันที่ 6 พฤศจิกายน พ.ศ. 2546 และได้รับพระราชทานวิสุงคามสีมาครั้งที่ 2 เมื่อวันที่ 17 มกราคม พ.ศ. 2551
ด้านการศึกษาทางวัดได้เปิดสอนการศึกษาพระปริยัติธรรมแผนกธรรม เปิดสอนมาตั้งแต่ พ.ศ. 2508 ภายในวัดเป็นที่ตั้งของสำนักปฏิบัติธรรมประจำจังหวัดขอนแก่น แห่งที่ 8 สิ่งศักดิ์สิทธิ์ภายในวัดมีท้าวเวสสุวรรณ พญานาค พ่อปู่มหาชัยยะนาคา มีพิพิธภัณฑ์หลวงปู่สาย จันทปัญโญ และอุโบสถที่งดงาม
หมอหัตถ์เทวดา

หมอหัตถ์เทวดา  เป็นซีรีส์โทรทัศน์ของเกาหลีใต้ปี ค.ศ. 2019 ที่นำแสดงโดยจี ซ็อง, อี เซ-ย็อง, อี คยู-ฮย็อง และฮวัง ฮี สร้างจากนวนิยายญี่ปุ่นเรื่อง "On Hand of God" โดย โย คูซาคาเบะ และออกอากาศทางเอสบีเอส ตั้งแต่วันที่ 19 กรกฎาคมถึง 7 กันยายน ค.ศ. 2019
รูปแบบที่เกิดตลอดทั้งซีรีส์คือการถกเถียงเรื่องการุณยฆาต
เรื่องย่อ.
ชา โย-ฮัน (จี ซ็อง) เป็นแพทย์ด้านวิสัญญีวิทยา เขาทำตัวแปลก ๆ ในบางครั้ง แต่เขาก็อัจฉริยะในงานของเขา คัง ชี-ย็อง (อี เซ-ย็อง) เป็นแพทย์ด้านวิสัญญีวิทยาที่ทำงานร่วมกับ ชา โย-ฮัน เธอเป็นคนฉลาด อบอุ่น และตั้งใจฟังคนไข้ของเธอ
โรซาลิอา

โรซาลิอา บิลา โตเบยา (เกิด 25 กันยายน ค.ศ. 1992) หรือรู้จักในนาม โรซาลิอา ([rosaˈli.a]) และ รูซาลิอา ([ruzəˈli.ə]) เป็นนักร้องและนักแต่งเพลงชาวสเปน เกิดและเติบโตในเขตชานเมืองบาร์เซโลนา เธอได้รับการนิยามว่าเป็น "ดาราเพลงป็อปผิดวิสัย" จากการรวมแนวเพลงที่หลากหลาย โรซาลิอาเริ่มสนใจดนตรีพื้นเมืองของสเปนตั้งแต่อายุ 13 ปี เธอจึงเข้าศึกษาต่อด้านดนตรีวิทยาที่วิทยาลัยดนตรีกาตาลุญญา ควบคู่ไปกับการเป็นนักร้องอิสระในสถานบันเทิงและงานแต่งงานอีกหลายแห่ง
เธอจบการศึกษาด้วยเกียรตินิยมสำหรับผลงานอัลบั้มที่ร่วมมือกับราอุล เรฟรี อย่าง "โลสอังเฆเลส" (2017) และ "เอลมัลเกเรร์" (2018) อันเป็นโครงงานระดับปริญญาตรี เธอนำดนตรีฟลาเมงโกออกจากรูปแบบเดิม ๆ โดยผสมผสานกับดนตรีป็อปและฮิปฮอป จนก่อให้เกิดซิงเกิลชื่อ "มาลาเมนเต" และ "ปิเอนโซเอนตูมิรา" ซึ่งได้รับความสนใจจากสาธารณชนชาวสเปนและได้รับคำสรรเสริญอย่างกว้างขวาง อีกทั้งยังได้รับรางวัลลาตินแกรมมี สาขาอัลบั้มแห่งปี และอยู่ในรายชื่อ "500 อัลบั้มที่ยิ่งใหญ่ที่สุดตลอดกาล" ของนิตยสาร "โรลลิงสโตน" โรซาลิอายังได้ทดลองดนตรีแนวอูร์บาโนในซิงเกิลปี 2019 อย่าง "กอนอัลตูรา" และ "โยปอร์ตี, ตูปอร์มี" ซึ่งประสบความสำเร็จทั่วโลก จากนั้นออกอัลบั้มชุดที่สาม "โมโตมามิ" (2022) มีซิงเกิลชื่อ "ลาฟามา" และ "ซาโอโก"
ตลอดอาชีพการงานของเธอ โรซาลิอาได้รับรางวัลมากมาย รวมถึงรางวัลแกรมมี 2 รางวัล รางวัลลาตินแกรมมี 12 รางวัล เอ็มทีวีวิดีโอมิวสิกอะวอดส์ 4 รางวัล เอ็มทีวียุโรปมิวสิกอะวอดส์ 1 รางวัล ยูเคมิวสิกวิดีโออะวอดส์ 3 รางวัล และเปรมิโอรุยโดอีก 2 รางวัล เธอได้รับการยอมรับอย่างกว้างขวางให้เป็นหนึ่งในนักร้องชาวสเปนที่ประสบความสำเร็จและทรงอิทธิพลมากที่สุดตลอดกาล
ประเทศคีร์กีซสถานในโอลิมปิกฤดูร้อน 2024

ประเทศคีร์กีซสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนในยุคหลังโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยูโด.
ผลการแข่งขันดังนี้
ประเทศลิทัวเนียในโอลิมปิกฤดูร้อน 2024

ประเทศลิทัวเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 9 ของประเทศในการแข่งขันหลังยุคโซเวียต และเป็นครั้งที่ 11 ในประวัติศาสตร์โอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
พลังงานส่องสว่าง

พลังงานส่องสว่าง (luminous energy) หรือที่เรียกว่า ปริมาณของแสง (quantity of light) เป็นปริมาณที่อธิบายว่าการส่องสว่างของแสงทั้งหมดที่ปล่อยออกมาในทิศทางใดทิศทางหนึ่งจากแหล่งกำเนิดแสงจะคงอยู่ได้นานแค่ไหน หน่วย SI ใช้เป็น ลูเมน·วินาที (lm·s) หรืออาจใช้เป็น ลูเมน·ชั่วโมง (lm·h)
คำนิยาม.
พลังงานส่องสว่างเป็นหนึ่งในปริมาณทางจิตฟิสิกส์ที่มนุษย์รับรู้ ค่าหาได้จากปริพันธ์ของฟลักซ์ส่องสว่างเทียบกับเวลา
ถ้าให้ฟลักซ์ส่องสว่างที่เวลา t เป็น <math>{\Phi_t}</math> แล้วพลังงานส่องสว่างของฟลักซ์จากเวลา <math>t_1</math> จนถึงเวลา <math>t_2</math> แสดงด้วยสูตรต่อไปนี้
<math>Q=\int_{t_1}^{t_2} {\Phi}_t dt</math>
แม้ว่าจะใช้ชื่อเรียกว่า "พลังงาน" แต่จริง ๆ แล้วหน่วยไม่ใช่ จูล (J) ดังนั้นตามหลักแล้วพลังงานส่องสว่างไม่ถือว่าเป็นพลังงาน
อย่างไรก็ตาม เนื่องจากเป็นแนวคิดที่สอดคล้องกับพลังงานจากการแผ่รังสี จึงเรียกว่า พลังงานส่องสว่าง
ประเทศอุซเบกิสถานในเอเชียนเกมส์ 2022

ประเทศอุซเบกิสถาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่ อุซเบกิสถานเปิดตัวในเอเชียนเกมส์ครั้งแรกในเอเชียนเกมส์ 1994 ที่ฮิโรชิมา และประสบความสำเร็จมากที่สุดในเอเชียนเกมส์ 2002 ที่ปูซาน
ก่องนม

ก่อง, ก่องนม บ้างเรียก ฉลองนม เป็นเครื่องแต่งกายหรือเครื่องประดับของสตรีชั้นสูงซึ่งปรากฏในภาพจิตรกรรมฝาผนังในพื้นที่อาณาจักรล้านนา และบริเวณใกล้เคียง เพราะสตรีสามัญในสมัยโบราณจะเปลือยอกในชีวิตประจำวัน ด้วยมองว่าเป็นเพียงอวัยวะหนึ่งในร่างกาย หาใช่สิ่งยั่วกามารมณ์ ถ้าหากเป็นหญิงสูงศักดิ์จะสวมเครื่องประดับสวยงาม เพื่อแสดงสถานะสูงส่งของตนออกมาเป็นที่ประจักษ์ โดยก่องนมมีลักษณะคล้ายยกทรงแต่ผูกเชือกไว้ด้านหลัง ทำเป็นทรงรูปทรงกลมที่ทำจากวัสดุมีค่ารอบถันทั้งสอง ภายในเป็นตาข่ายโปร่ง เผยให้เห็นเนินเนื้อ แต่จะปิดส่วนหัวนมเอาไว้
ส่วนในคณะละครรำของคนไทยสยามในภาคกลางจะมีก่องนมอีกรูปแบบหนึ่ง ทำจากกะลามะพร้าวขัดมัน ลงรักปิดทองประดับกระจก ด้านในเย็บนวมกรุไว้ ผูกเชือกไว้ด้านหลังเพื่อให้นักแสดงสวมใส่
หลังการรับอิทธิพลยุควิกตอเรียเข้ามามีอิทธิพลในสยามตั้งแต่รัชสมัยพระบาทสมเด็จพระจอมเกล้าเจ้าอยู่หัวเป็นต้นมา ได้กำหนดให้สตรีแต่งกายอย่างมิดชิด โดยการหาผ้าแถบมาคาดนม ก่อนพัฒนาเป็นเปลนมเมื่อรับอิทธิพลจากชาติตะวันตก แล้วคลี่คลายเป็นเสื้อคอกระเช้าในเวลาต่อมา กอปรกับนโยบายรัฐนิยมของจอมพล แปลก พิบูลสงครามในศตวรรษถัดมา ที่ปรับปรุงการแต่งกายให้ทัดเทียมนานาอารยประเทศ ทำให้การแต่งกายยุคเก่าพ้นสมัยไป
ก่องนม หรือ ฉลองนม ปรากฏในภาพยนตร์เรื่อง "สุริโยทัย" (2544) ซึ่งมีฉากที่พระนางจิรประภาเทวี รับบทโดยเพ็ญพักตร์ ศิริกุล สวมฉลองพระองค์ก่องนมออกมารับเสด็จและถวายเครื่องบรรณาการแก่สมเด็จพระไชยราชาธิราช ทำให้ก่องนมเป็นที่รู้จักและเป็นที่วิพากษ์วิจารณ์ถึงความเหมาะสมในเวลาเดียวกัน
ความส่องสว่าง (ทัศนศาสตร์)

ความส่องสว่าง (illuminance) คือค่าฟลักซ์ส่องสว่างที่ตกกระทบลงบนพื้นที่หน่วยหนึ่ง เป็นปริมาณทางกายภาพที่ใช้ในการวัดแสงที่ส่องสว่างบนพื้นผิวของวัตถุ เป็นหนึ่งในปริมาณทางจิตฟิสิกส์ ที่แสดงถึงปริมาณที่มนุษย์รับรู้ หน่วย SI ที่ใช้คือ ลักซ์ (สัญลักษณ์: lx) หรือลูเมนต่อตารางเมตร (สัญลักษณ์: lm m-2)
คำนิยาม.
เมื่อพิจารณาพื้นที่ขนาดเล็ก "ΔS" บนพื้นผิวของวัตถุ และให้ เป็นฟลักซ์ส่องสว่างที่ตกกระทบบนพื้นที่ขนาดเล็ก "ΔS" แล้ว ค่าความส่องสว่างนิยามได้ว่าเป็น
<math>E =\lim_{\Delta S\to 0}\frac{\Phi(\Delta S)}{\Delta S} =\frac{d\Phi}{dS}</math>
คุณสมบัติ.
ความส่องสว่างเป็นตัวบ่งชี้ว่าวัตถุนั้นสว่างมากน้อยเพียงใด และใช้เพื่อระบุความส่องสว่างของโต๊ะหรือห้อง ดังที่แสดงในรูปด้านขวา หากวัตถุที่ส่องสว่างไม่ตั้งฉากกับลำแสงแต่เอียงเข้าหาวัตถุที่ส่องสว่างก็จะมืด ความแตกต่างระหว่างความส่องสว่างและฟลักซ์ส่องสว่างนั้นคือต้องคำนึงถึงพื้นที่ของวัตถุที่ส่องสว่างหรือไม่ ตัวอย่างเช่น ถ้าแสงจากหลอดไฟฟ้ามีค่าฟลักซ์ส่องสว่างเดียวกัน หนังสือที่อยู่ห่างออกไปจะมืดกว่าหนังสือที่อยู่ใกล้ นั่นเพราะค่าความส่องสว่างต่ำ ด้วยเหตุนี้จึงใช้หน่วยลักซ์เพื่อระบุปริมาณแสงบนโต๊ะ ในขณะที่ใช้หน่วยแคนเดลากับหลอดไฟที่เป็นแหล่งกำเนิดแสง
ตัวอย่างค่าความส่องสว่าง.
เพื่อให้เห็นภาพชัด ค่าความส่องสว่างของสภาพแวดล้อมที่เจอได้ในชีวิตประจำวันอาจแสดงได้ดังตารางนี้
เวกเตอร์แนวฉาก

เวกเตอร์แนวฉาก (normal vector) คือเวกเตอร์ที่ชี้ไปในแนวฉาก ในสองมิติหมายถึงเวกเตอร์ที่ตั้งฉากกับเส้นโค้ง ส่วนในสามมิติหมายถึงเวกเตอร์ที่ตั้งฉากกับระนาบ ในสามมิติ
นิยามใน 3 มิติ.
ถ้าให้จุดยอดของหน้าหนึ่งของทรงสี่เหลี่ยมมุมฉาก เป็น A, B, C และ D แล้ว เวกเตอร์ปกติ N ของหน้า ABCD จะกลายเป็น
 <math> \mathbf{N} = \overrightarrow{AB} \times \overrightarrow{AD} </math>
ในที่นี้ × หมายถึงผลคูณไขว้ของเวกเตอร์
ถ้าเส้น AB และ DC ขนานกับแกน x และเส้น AD และ BC ขนานกับแกน z แล้วนอร์มจะเป็นผลคูณของความยาวของ AD และ BC
 <math> \mathbf{N} = \overrightarrow{AB} \times \overrightarrow{AD} = |\overrightarrow{AB}| |\overrightarrow{AD}| \mathbf{j} </math>
โดยที่ j แทนเวกเตอร์หนึ่งหน่วย ตามแกน y
เวกเตอร์แนวฉากที่มีนอร์มเป็น 1 เรียกว่า เวกเตอร์หน่วยแนวฉาก (normal unit vector)
ลัมแบร์ท (หน่วย)

ลัมแบร์ท (lambert, ใช้สัญลักษณ์ L) เป็นหน่วยของความสว่างในระบบซีจีเอส ที่มาของชื่อมาจากโยฮัน ไฮน์ริช ลัมแบร์ท นักคณิตศาสตร์และนักฟิสิกส์ชาวเยอรมัน
1 ลัมแบร์ทมีค่าเท่ากับ <math>\frac{1}{\pi}</math> แคนเดลาต่อตารางเซนติเมตร (ประมาณ 0.31831 cd/cm²) เทียบกับหน่วยเอสไอแล้วจะเป็น <math>\frac{10^4}{\pi}</math> แคนเดลาต่อตารางเมตร (ประมาณ 3183.1 cd/m²)
ซูซูบาแลนด์ (แอนิเมชัน)

ซูซูบาแลนด์  เป็นการ์ตูนทีวีแอนิเมชันของประเทศบราซิล ออกอากาศทางช่องบูมเมอแรง สร้างโดย มาเรียนา คัลตาบิอาโน อิงจากหนังสือ "Jujubalândia" ปี พ.ศ. 2540 และละครโทรทัศน์ของเด็กชื่อเดียวกัน ฉายตอนแรกเมื่อวันที่ 25 พฤษภาคม พ.ศ. 2561
ตารางองศา

ตารางองศา (square degree) เป็นหน่วยที่ไม่ใช่หน่วยเอสไอของมุมตัน เป็นมุมตันที่ตัดทรงกลมที่มีพื้นที่เท่ากับสี่เหลี่ยมจัตุรัสที่มีด้านยาว 1 องศา สัญลักษณ์หน่วยของตารางองศามักจะใช้เป็น deg 2
 1 องศา 2 = <math> \left(\frac {2\pi}{360} \right)^2 = \frac{ \pi ^{2}}{32 \ 400} </math>
 ≈ 0.000 304 617 419 79 sr = 0.304 617 419 79 msr
(sr คือ สเตอเรเดียน msr คือมิลลิสเตอเรเดียน) และในทางกลับกัน
 1 sr ≈ 3282.806 350 012 deg2
ตารางองศามักใช้เพื่อแสดงขนาดของกลุ่มดาว อย่างไรก็ตาม ในระบบเอสไอไม่ได้ใช้หน่วยนี้ หน่วยเอสไอของมุมตัน (หน่วยอนุพัทธ์เอสไอ) คือสเตอเรเดียน
การใช้งาน.
มุมตันของทรงกลมทั้งหมด (หรือทรงกลมท้องฟ้าทั้งหมด) คือ 4 π sr ≈ 12.566 370 614 sr ≈ 41 252.961 249 deg2
มิชลิน

มิชลิน  เป็นบริษัทผลิตยางรถยนต์ข้ามชาติของฝรั่งเศสที่ตั้งอยู่ในแกลร์มง-แฟร็อง แคว้นโอแวร์ญ-โรนาลป์ เป็นผู้ผลิตยางรถยนต์รายใหญ่อันดับ 2 ของโลกรองจากบริดจสโตน และใหญ่กว่าทั้งกู๊ดเยียร์ และคอนติเนนทัล เอจี นอกจากแบรนด์มิชลินแล้ว พวกเขายังเป็นเจ้าของแบรนด์ยางรถยนต์อีกหลายแบรนด์ มิชลินยังมีความโดดเด่นจากมิชลินไกด์, แผนที่นำทาง, ดาวมิชลินที่มิชลินไกด์มอบให้กับร้านอาหารที่ผ่านมาตรฐาน และสำหรับมาสคอตของบริษัท "Bibendum" หรือที่เรียกขานกันว่า มิชลินแมน มนุษย์หุ่นยนต์ที่มีรูปร่างคล้ายมนุษย์ซึ่งทำจากยาง
สิ่งประดิษฐ์มากมายของมิชลินได้แก่ ยางแบบถอดได้ ยาง pneurail (ยางสำหรับรถไฟฟ้าล้อยาง) และยางเรเดียล
มิชลินผลิตยางสำหรับกระสวยอวกาศ เครื่องบิน รถยนต์ เครื่องจักรกลหนัก รถจักรยานยนต์ และจักรยาน ในปี ค.ศ. 2012 กลุ่มบริษัทผลิตล้อยางได้ 166 ล้านเส้นที่โรงงาน 69 แห่งใน 18 ประเทศ
ประวัติ.
ในปี ค.ศ. 1889 2 พี่น้องจากตระกูลมิชลิน คือเอดูอาร์ มิชลิน และอ็องเดรย์ มิชลิน ดำเนินธุรกิจอุปกรณ์การเกษตรในแกลร์มง-แฟร็อง ประเทศฝรั่งเศส อยู่มาวันหนึ่ง นักปั่นจักรยานที่ต้องการซ่อมยางได้มาที่โรงงาน ต้องใช้เวลากว่า 3 ชั่วโมงในการซ่อมยาง วันต่อมา เอดูอาร์ มิชลินนำจักรยานที่ซ่อมแล้วไปที่สนามของโรงงานเพื่อทำการทดสอบ หลังจากนั้นเพียงไม่กี่ 100 เมตร ยางก็แตก
วัดจอมสุทธาวาส (จังหวัดสุรินทร์)

วัดจอมสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองที อำเภอเมืองสุรินทร์ จังหวัดสุรินทร์
ประวัติ.
วัดจอมสุทธาวาสสร้างเมื่อประมาณ พ.ศ. 2400 พร้อมกับการตั้งเมืองสุรินทร์ ได้รับพระราชทานวิสุงคามสีมาเมื่อ พ.ศ. 2451 มีศูนย์ศึกษาพระพุทธศาสนาวันอาทิตย์ศูนย์อบรมคุณธรรมจริยธรรม โครงการวัฒนธรรมไทยสายใยชุมชน โครงการลานบุญลานปัญญา เป็นศูนย์กลางการจัดกิจกรรมศิลปวัฒนธรรม มีพระครูสุทธิรัตนาภรณ์ เป็นเจ้าอาวาส 
ภายในวัดมีปราสาทเมืองที มีต้นมะขามเก่าแก่อายุราว 300 ปี ขนาดของลำต้นมีเส้นรอบวงกว้าง 8 เมตร สูงกว่า 50 เมตร เป็นต้นมะขามได้รับการคัดเลือก 1 ใน 65 ต้น รุกข มรดกของแผ่นดิน เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณบดินทรเทพยวรางกูร เนื่องในโอกาสวันเฉลิมพระชนมพรรษา 28 กรกฎาคม พ.ศ. 2560
ปราสาทเมืองที.
ปราสาทเมืองทีเป็นพระธาตุในศิลปะลาว อายุราวพุทธศวรรษที่ 22–24 จากรูปแบบที่คล้ายกับปราสาทศีขรภูมิ ทำให้นักวิชาการบางท่านสันนิษฐานว่า เดิมเป็นปราสาทในศิลปะขอม ได้รับการดัดแปลงในสมัยหลัง
แผนผังของปราสาทเมืองที ประกอบด้วยกลุ่มเจดีย์ 5 องค์ ตั้งอยู่บนฐานเดียวกัน หันหน้าไปทางทิศตะวันออก องค์ที่มีขนาดใหญ่สุดตั้งอยู่ตรงกลาง อีก 4 องค์ ตั้งอยู่ที่มุมทั้ง 4 ปัจจุบันเหลือ 2 องค์ คือ เจดีย์ประจำมุมทิศตะวันออกเฉียงเหนือ และมุมตะวันตกเฉียงเหนือ เจดีย์ทั้ง 3 องค์ มีแผนผังรูปสี่เหลี่ยมจัตุรัสย่อมุมไม้สิบสอง ลักษณะรูปทรงสอบเป็น 3 ชั้น เรือนธาตุแต่เดิมเคยมีประตู แต่ก่อปิดทึบภายหลัง มียอดคล้ายพุ่มข้าวบิณฑ์ แต่ปัจจุบันหักหายไป
ยุทธนาวีที่แม่น้ำยาลู่

ยุทธนาวีที่แม่น้ำยาลู่ เป็นยุทธนาวีที่ใหญ่ที่สุดของสงครามจีน–ญี่ปุ่นครั้งที่หนึ่ง ในวันที่ 17 กันยายน ค.ศ. 1894 โดยเป็นการปะทะกันระหว่างกองทัพเรือจักรวรรดิญี่ปุ่นกับกองเรือเป่ย์หยางของจีน
ดีมีตรีเย กันเตมีร์

ดีมีตรีเย หรือ เดเมตรียุส กันเตมีร์ (หรือ , ; ; 26 ตุลาคม ค.ศ. 1673 – 21 สิงหาคม ค.ศ. 1723) เป็นเจ้าชายแห่งมอลเดเวีย รัฐบุรุษ นักวิชาการ และได้รับการยอมรับว่าเป็นหนึ่งในบุคคลสำคัญที่สุดของยุคเรืองปัญญาในช่วงแรก เขาดำรงตำแหน่งวอเยวอดแห่งมอลเดเวียสองสมัย (เดือนมีนาคม–เมษายน ค.ศ. 1693 และ ค.ศ. 1710–1711) ในสมัยที่สองเขาได้ผูกมิตรรัฐของตนกับซาร์รัสเซีย ในสงครามต่อต้านผู้ปกครองจากจักรวรรดิออตโตมัน หลังรัสเซียพ่ายแพ้ ดีมีตรีเยและตระกูลกันเตมีร์ถูกเนรเทศ ส่วนตำแหน่งวอเยวอดถูกแทนที่ด้วยตำแหน่งฟานารีโอติสชาวกรีก นอกจากนี้เขายังเป็นนักเขียนคนสำคัญ เป็นทั้งนักปรัชญา นักประวัติศาสตร์ คีตกวี นักดนตรีวิทยา นักภาษาศาสตร์ นักชาติพันธุ์วรรณนา และนักภูมิศาสตร์
ฮิโนะ

ฮิโนะ  สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
น้ำแม่แจ่ม

น้ำแม่แจ่ม หรือ แม่น้ำสลักหิน เป็นลำน้ำสาขาของลุ่มน้ำปิงตอนบน มีต้นน้ำอยู่ที่ดอยกิ่วป่าก้าง ตำบลบ้านจันทร์ อำเภอแม่แจ่ม ไหลจากทางเหนือลงมาทางใต้ เป็นลำน้ำที่เกิดจากห้วยแม่แจ่ม ห้วยแม่แจ่มน้อย ห้วยตอง ไหลรวมกับลำธารอื่น ๆ ทางด้านทิศใต้ของบ้านแจ่มหลวง ในเขตตำบลแจ่มหลวง อำเภอแม่แจ่ม และรับน้ำจากลำน้ำสาขาอื่น ๆ ที่ไหลจากลาดเขาด้านตะวันตกของเทือกเขาถนนธงชัยตะวันออกและรวมน้ำที่รับเพิ่มเติมจากลำน้ำสาขาอื่น ๆ ที่ไหลจากลาดเขาด้านตะวันออกของเทือกเขาถนนธงชัยกลาง ได้แก่ ลำน้ำสาขาต่าง ๆ คือ ลำน้ำแม่เอาะ ลำน้ำแม่ตะละ ลำน้ำแม่สะงะ ลำน้ำแม่หยอด ลำน้ำแม่ปาน ลำน้ำแม่ศึก ลำน้ำแม่แรก และลำน้ำแม่แดด เป็นต้น แล้วไหลลงแม่น้ำปิง บริเวณบ้านสบแจ่ม อำเภอจอมทอง จังหวัดเชียงใหม่ มีความยาวของลำน้ำทั้งสิ้น 170 กิโลเมตร เป็นลำน้ำใหญ่ที่มีน้ำไหลเชี่ยวคดเคี้ยวไประหว่างโขดเขาและหุบผา มีเกาะแก่งและหาดทรายเป็นช่วง ๆ โดยร้อยละ 40 ของปริมาณน้ำแม่ปิง และร้อยละ 16 ของเจ้าพระยามาจากลุ่มน้ำแห่งนี้
พื้นที่ลุ่มน้ำแม่แจ่ม มีทั้งหมด 1,705,003 ไร่ เป็นพื้นที่ป่าจำนวน 1,401,556.25 ไร่ คิดเป็นร้อยละ 82.08 โดยแบ่งออกเป็นป่าผลัดใบสมบรูณ์ 829,800 ไร่ ป่าดิบสมบูรณ์ 536,168.75 ไร่ ป่าผลัดใบรอสภาพฟื้นฟู 20,106.25 ไร่ ที่เหลือเป็นป่าสมบูรณ์ 11,918.75 ไร่ และป่าดิบสมบูรณ์รอการฟื้นฟู 3,556.25 ไร่ ผู้อยู่อาศัยบริเวณลุ่มน้ำมี 5 ชนเผ่าคือ ไทเหนือ กะเหรี่ยง ละว้า ม้ง และลีซอ
กีฬาฤดูหนาวแห่งชาติจีน

กีฬาฤดูหนาวแห่งชาติสาธารณรัฐประชาชนจีน  บางครั้งเรียกว่า กีฬาฤดูหนาวแห่งชาติ หรือ กีฬาฤดูหนาว  เป็นการแข่งขันกีฬาฤดูหนาวระดับสูงสุดและใหญ่ที่สุดในประเทศจีน จัดขึ้นทุกๆ 4 ปี ครั้งแรกจัดขึ้นที่เมืองฮาร์บินและจี๋หลินในเดือนกุมภาพันธ์ ค.ศ. 1959 การแข่งขันครั้งที่หนึ่งถึงครั้งที่สี่ของกีฬาฤดูหนาวจะจัดขึ้นพร้อมกับกีฬาฤดูร้อนของกีฬาแห่งชาติ หลังจากปี ค.ศ. 1983 กีฬาฤดูหนาวได้ถูกแยกออกจากกีฬาแห่งชาติและจัดการแข่งขันแยกออกจากกัน การแข่งขันครั้งล่าสุดจัดขึ้นในเดือนกุมภาพันธ์ ค.ศ. 2024 ที่ฮูลุนบูอีร์ เขตปกครองตนเองมองโกเลียใน และครั้งถัดไปจะจัดขึ้นที่เฉิ่นหยางและฝู่ชุ่น มณฑลเหลียวหนิง ในปี ค.ศ. 2028
ศาสนาอิสลามในประเทศอาเซอร์ไบจาน

<table style="text-align:left; border-collapse:collapse; width:100%;">
<tr style="background:none"><th style="text-align:center;" colspan="5">ศาสนาอิสลามในประเทศอาเซอร์ไบจาน</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">อิสลาม</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">ร้อยละ</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชีอะฮ์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">85%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ซุนนี</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">15%</td>
</tr>
</table>
ประชากรมากกว่าร้อยละ 90 ในประเทศอาเซอร์ไบจานนับถือศาสนาอิสลาม [มีจำนวนประมาณการไว้ที่ 96.9%, 93.4% (Berkley Center, 2012), 99.2% (Pew Research Center, 2009)] ส่วนประชากรที่เหลือนับถือศาสนาอื่นหรือไม่นับถือศาสนา แม้ว่าจะไม่ได้เป็นตัวแทนอย่างเป็นทางการก็ตาม ในบรรดามุสลิมส่วนใหญ่ การปฏิบัติตามศาสนามีความแตกต่าง และอัตลักษณ์ของชาวมุสลิมมีแนวโน้มที่จะขึ้นอยู่กับวัฒนธรรมและชาติพันธุ์มากกว่าศาสนา ประชากรมุสลิมแบ่งเป็นผู้นับถือนิกายชีอะฮ์ประมาณ 85% และผู้นับถือนิกายซุนนีประมาณ 15% ความแตกต่างตามแบบดั้งเดิมไม่ได้รับการกำหนดไว้อย่างชัดเจน
ชีอะฮ์ส่วนใหญ่นับถือตามสำนักสิบสองอิมาม ส่วนฝั่งซุนนีนับถือตามสำนักฮะนะฟี และขบวนการซะละฟีเริ่มได้รับผู้นับถือ นอกจากนี้ ยังปรากฏผู้นับถือศาสนาอิสลามพื้นเมืองด้วย
แกลลัพโพลใน ค.ศ. 2010 รายงานว่า ชาวอาเซอร์ไบจานร้อยละ 49 ตอบว่า ไม่ ในคำถาม "ศาสนาเป็นส่วนสำคัญในชีวิตประจำวันหรือไม่?" ซึ่งถือเป็นหนึ่งในอัตราที่สูงที่สุดในบรรดาประเทศที่มีมุสลิมเป็นส่วนใหญ่ ส่วนโพลใน ค.ศ. 1998 ประมาณสัดส่วนของผู้ศรัทธาอย่างเคร่งครัดในอาเซอร์ไบจานมีเพียงร้อยละ 20
คอสมิกเอนเจิลส์

คอสมิกเอนเจิลส์ (คาตากานะ: コズミック・エンジェルズ) เป็นกลุ่มมวยปล้ำอาชีพ ปัจจุบันแสดงในรายการสมาคมมวยปล้ำอาชีพเวิลด์วันเดอร์ริงสตาร์ดอมของประเทศญี่ปุ่น กลุ่มนี้ประกอบด้วยทามุ นากาโนะ, อูนางิ ซายากะ, ซากิ, ฮิการิ ชิมิซุ, ยูโกะ ซากูราอิ, รินะ อามิกูระ, นัตสึโปอิ และซาโอริ อาโน พวกเธอมักจะเป็นที่รู้จักกันด้วยประโยคที่ว่า ""พวกเราและพวกคุณ รสเด็ดค่ะ! (私たちは、あなたはデリシャスです, วาตาชิตาชิวะ, อานาตะ วะ ดิลิเชียสเดส)""
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
ความส่องสว่าง

<ns>0</ns>
 <revision>
 <parentid>10713591</parentid>
 <timestamp>2023-04-30T05:45:45Z</timestamp>
 <contributor>
 <username>Phyblas</username>
 </contributor>
 <origin>10720668</origin>
 <model>wikitext</model>
 <format>text/x-wiki</format>
ความส่องสว่าง อาจหมายถึง
นอกจากนี้ยังอาจสับสนกับ
วอลเลย์บอลหญิงชิงแชมป์สโมสรเอเชีย 2023

วอลเลย์บอลหญิงชิงแชมป์สโมสรเอเชีย 2023  เป็นการแข่งขันครั้งที่ 23 ของวอลเลย์บอลหญิงชิงแชมป์สโมสรเอเชีย จัดขึ้นโดยสมาพันธ์วอลเลย์บอลเอเชีย ร่วมกับสหพันธ์วอลเลย์บอลเวียดนาม การแข่งขันกำหนดจัดขึ้นที่หวิญฟุก ประเทศเวียดนาม ระหว่างวันที่ 25 เมษายน – 2 พฤษภาคม ค.ศ. 2023 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงชิงแชมป์สโมสรโลก 2023
ทีมที่เข้าร่วมการแข่งขัน.
ด้านล่างนี่คือทีมที่เข้าร่วมการแข่งขัน
สนามแข่งขัน.
การแข่งขันจะจัดขึ้นที่หวิญฟุกยิมเนเซียม ซึ่งตั้งอยู่ในหวิญฟุก ประเทศเวียดนาม
รอบแรก.
กลุ่มเอ.
 
รอบสุดท้าย.
รอบ 4 ทีมสุดท้าย.
 
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
โฌแอลินโตน

โฌแอลิงตง กาซียู อาโปลีนารียู จี ลีรา (เกิด 14 สิงหาคม ค.ศ. 1996) เป็นนักฟุตบอลอาชีพชาวบราซิลที่เล่นตำแหน่งกองกลางให้กับสโมสรนิวคาสเซิลยูไนเต็ด เริ่มต้นอาชีพค้าแข้งกับสปอร์ตเรซีเฟ โจเอลินตันย้ายไปฮอฟเฟนไฮม์ในปี ค.ศ. 2015 และถูกยืมตัวไปราพีทวีน เป็นเวลา 2 ปีนับจากปี ค.ศ. 2016 เขายังติดทีมชาติบราซิลรุ่นอายุไม่เกิน 17 ปีอีกด้วย
ระดับสโมสร.
โฌแอลินโตนเกิดในเมืองอลิอันซา รัฐเปร์นังบูกู เข้าร่วมกับสปอร์ตเรซิฟีในปี ค.ศ. 2012 และใช้เวลา 2 ปีในทีมเยาวชน เขาได้รับการเลื่อนชั้นขึ้นสู่ทีมชุดใหญ่ในปี ค.ศ. 2013 แต่ต้องรอจนถึงเดือนมีนาคม ค.ศ. 2014 ที่เขาเปิดตัวในระดับอาชีพในการแข่งขันโคปา ดึ นอร์เดสเตเจอกับคู่แข่งร่วมเมืองอย่างซานตาครูซ เขาลงมาเป็นตัวสำรองในนาทีที่ 62 แทนที่เนโต บายาโนในเกมเยือนรอบรองชนะเลิศที่ชนะ 2-1 (รวมผล 2 นัดชนะ 4-1) สปอร์ต คว้าแชมป์บอลถ้วยด้วยสกอร์รวม 3-1 เหนือเซอารา ในนัดชิงชนะเลิศ; โฌแอลินโตนไม่ได้ลงเล่น
โยเซ็ฟ ชเต็ฟฟัน

โยเซ็ฟ ชเต็ฟฟัน (24 มีนาคม 1835 – 7 มกราคม 1893) เป็นนักฟิสิกส์ นักคณิตศาสตร์ และกวีชาวออสเตรียเชื้อสายสโลวีเนีย
ชเต็ฟฟันเกิดในเมืองซังคท์เพเทอร์ไบเอเบินทาล (St. Peter bei Ebenthal) ในรัฐคารินเทียของจักรวรรดิออสเตรีย-ฮังการี ซึ่งปัจจุบันเป็นส่วนหนึ่งของเมืองคลาเกินฟวร์ท แม้ว่าเขาจะไม่ได้เกิดในครอบครัวที่ร่ำรวย แต่ผลการเรียนที่ยอดเยี่ยมของเขาทำให้เขาได้เข้าเรียนในมหาวิทยาลัย เขาได้เรียนคณิตศาสตร์และฟิสิกส์ที่มหาวิทยาลัยเวียนนา ในปี 1853 เขาได้ใช้ชีวิตในวัยหนุ่มในช่วงการปฏิวัติเวียนนาในปี 1848 และเขียนและตีพิมพ์บทกวีเป็นภาษาสโลวีเนีย ในฐานะนักเรียน เขาสอนวิชาฟิสิกส์ที่มหาวิทยาลัยเวียนนา และในปี 1866 ได้เป็นคณบดีภาควิชาฟิสิกส์ของมหาวิทยาลัยเวียนนา และเป็นรองประธานของสถาบันวิทยาศาสตร์แห่งเวียนนา
ชเต็ฟฟันตีพิมพ์เอกสารประมาณ 80 ฉบับในกระดานข่าวของสถาบันวิทยาศาสตร์เวียนนา และสิ่งพิมพ์อื่น ๆ แต่ผลงานที่เป็นที่รู้จักมากที่สุดของเขาคือ กฎการแผ่รังสีจากวัตถุดำซึ่งตีพิมพ์ในปี 1879 โดยได้อธิบายว่าปริมาณรังสีจากวัตถุสีดำ "j"* เป็นสัดส่วนกับอุณหภูมิ "T" ยกกำลังสี่:
<math>j^{\star} = \sigma T^{4}</math>
ในที่นี้ <math>\sigma</math> เป็นค่าคงตัว เรียกว่าค่าคงตัวของชเต็ฟฟัน–บ็อลทซ์มัน และกฎนี้มีชื่อเรียกว่ากฎของชเต็ฟฟัน–บ็อลทซ์มันเนื่องจากลูทวิช บ็อลทซ์มัน ซึ่งเป็นลูกศิษย์ของเขาได้ทำการวิเคราะห์ทางทฤษฎีเกี่ยวข้อง จากความสัมพันธ์นี้ มีการวัดอุณหภูมิพื้นผิวของดวงอาทิตย์เป็นครั้งแรกและได้ค่าเป็น 5430 ºซ.
นอกจากนี้แล้ว ชเต็ฟฟันยังมีผลงานในด้านการนำความร้อนของก๊าซ การระเหย และการแพร่
เทอิจิ สึโบกามิ

เทอิจิ สึโบกามิ (1 มิถุนายน 1884 - 28 พฤษภาคม 1979) เป็นนักการทูตชาวญี่ปุ่น หลังจากดำรงตำแหน่งรัฐมนตรีช่วยว่าการกระทรวงการต่างประเทศ เขาได้ลงนามในสนธิสัญญาเป็นพันธมิตรกับรัฐบาลไทย ในฐานะเอกอัครราชทูตวิสามัญผู้มีอำนาจเต็มคนแรกประจำประเทศไทยในช่วงสงครามแปซิฟิก หลังสงครามโลก เขาถูกไล่ออกจากราชการ
ประวัติและการทำงาน.
เขามาจากจังหวัดซางะ ในปี ค.ศ. 1909 เขาสำเร็จการศึกษาจาก Higher Commercial School (ต่อมาคือมหาวิทยาลัยฮิโตสึบาชิ) เขาสอบเข้ารับราชการในกระทรวงการต่างประเทศ ค.ศ. 1912 เขาได้เป็นผู้ช่วยทูตที่วลาดิวอสต็อก ภายหลังดำรงตำแหน่งผู้อำนวยการกองเอเชียที่ 2 สำนักกิจการเอเชีย กระทรวงการต่างประเทศ ผู้อำนวยการกองบัญชี สำนักเลขาธิการรัฐมนตรี ผู้อำนวยการสำนักวัฒนธรรม และรัฐมนตรีช่วยว่าการกระทรวงการต่างประเทศ ในปี ค.ศ. 1937 เขาได้กลายเป็นประธานของ Manchurian Colonization Corporation และในปี ค.ศ. 1940 เขาได้กลายเป็นสมาชิกสภาแมนจูกัว
เขาดำรงตำแหน่งเอกอัครราชทูตวิสามัญผู้มีอำนาจเต็มคนแรกประจำประเทศไทย ตั้งแต่ปี ค.ศ. 1941 ถึง ค.ศ. 1944 เมื่อสงครามแปซิฟิกเริ่มขึ้นในวันที่ 8 ธันวาคม ค.ศ. 1941 ในระหว่างการทัพมาลายา รัฐบาลไทยในสมัยจอมพล ป. พิบูลสงคราม ได้ลงนามในสนธิสัญญาเพื่อให้กองกำลังญี่ปุ่นผ่านเข้าพม่าไปได้
ค่าคงตัวไดอิเล็กทริก

ค่าคงตัวไดอิเล็กทริก (dielectric constant) หรือ สภาพยอมสัมพัทธ์ (relative permittivity) คืออัตราส่วนของสภาพยอมของตัวกลางหนึ่ง ๆ ต่อสภาพยอมของสุญญากาศ
ค่าคงตัวไดอิเล็กทริกเป็นปริมาณไร้มิติ สามารถใช้ได้โดยไม่ต้องคำนึงถึงระบบหน่วยที่ใช้
นิยาม.
ให้ <math>\epsilon_0</math> เป็น สภาพยอมของสุญญากาศ และ <math>\epsilon</math> เป็นค่าสภาพยอมของสสารที่พิจารณาแล้ว ค่าคงตัวไดอิเล็กทริก <math>\epsilon_r</math> จะมีค่าเป็น
<math>\epsilon_r=\frac{\epsilon}{\epsilon_0}</math>
ตัวอย่างค่าคงตัวไดอิเล็กทริกของสสาร.
ค่าคงตัวไดอิเล็กทริกของสสารบางชนิดแสดงไว้ดังตารางด้านล่างนี้
ความเปล่งรังสี

ความเปล่งรังสี (radiant exitance หรือ radiant emittance) เป็นปริมาณทางกายภาพที่แสดงความเข้มพลังงานจากการแผ่รังสีบนพื้นผิวของแหล่งกำเนิดรังสี นั่นคือ เป็นปริมาณของพลังงานต่อหน่วยเวลาและพื้นที่ หน่วย SI ที่ใช้คือวัตต์ต่อตารางเมตร (สัญลักษณ์: W m-2)
ความรับอาบรังสี ก็มีหน่วยเหมือนกันกับความเปล่งรังสี แต่ความรับอาบรังสีเป็นการวัดที่ตัววัตถุที่ถูกส่องสว่าง ส่วนความเปล่งรังสีเป็นการวัดที่แหล่งกำเนิดแสง เมื่อวัตถุที่ถูกส่องสว่างเกิดการสะท้อนหากความสะท้อนเท่ากับ 1 ความรับอาบรังสีจะมีค่าเท่ากับความเปล่งรังสี ตัวอย่างเช่น เมื่อใช้เสาอากาศแบบพาราโบลาเป็นเครื่องส่งสัญญาณ พลังงานที่แผ่ออกมาจะกระทบกับแผ่นสะท้อนแสงหนึ่งครั้งและถูกแผ่ออกจากตรงนั้น ความเปล่งรังสีและความรับอาบรังสีอาจถูกเรียกรวมกันว่า ความหนาแน่นฟลักซ์รังสี (radiant flux density)
ภาพรวม.
เมื่อ Φ("Δσ") เป็นฟลักซ์การแผ่รังสีที่ปล่อยออกมาจากพื้นที่ขนาดเล็ก "Δσ" บนพื้นผิวของแหล่งกำเนิดรังสี ความเปล่งรังสีจะนิยามโดย
<math>R =\lim_{\Delta\sigma\to 0} \frac{\Phi(\Delta\sigma)}{\Delta\sigma} =\frac{d\Phi}{d\sigma}</math>
ให้เวกเตอร์แนวฉาก ณ จุดหนึ่งบนพื้นผิวของแหล่งกำเนิดรังสีเป็น n' และให้ความแผ่รังสีจากจุดนั้นในทิศทาง r เป็น "L" แล้วความเปล่งรังสีจะคำนวณได้เป็น
<math>R =\int (\hat{\boldsymbol{r}}\cdot\boldsymbol{n}')\, L\, d\omega</math>
โดย "ω" คือมุมตันในซีกด้านนอกของพื้นผิวแหล่งกำเนิด ในกรณีที่ความแผ่รังสี "L" ไม่ขึ้นอยู่กับทิศทาง จะได้ว่า "R"=π"L"
คริสโตเฟอร์ โนวินสกี

คริสโตเฟอร์ จอห์น โนวินสกี (24 กันยายน ค.ศ. 1978 –) เป็นนักประสาทวิทยาศาสตร์, นักเขียน และอดีตนักมวยปล้ำอาชีพชาวอเมริกัน หลังจากค้นคว้าเกี่ยวกับความกระทบกระเทือนในอเมริกันฟุตบอลอย่างกว้าง ๆ โนวินสกีได้ร่วมก่อตั้งมูลนิธิคันคัสชันเลกาซี ซึ่งปัจจุบันเขาเป็นซีอีโอ และร่วมก่อตั้งศูนย์ซีทีอีของมหาวิทยาลัยบอสตัน ในฐานะนักมวยปล้ำอาชีพ เขาเป็นที่รู้จักกันดีจากการครองตำแหน่งกับสมาคมดับเบิลยูดับเบิลยูอี ภายใต้ชื่อเรียกขานว่าคริส ฮาวาร์ด 
ชีวิตตอนต้นและการศึกษา.
โนวินสกีเข้าเรียนที่จอห์น เฮอร์ซีย์ ไฮสกูล ในอาร์ลิงทันไฮส์ รัฐอิลลินอย โดยทำหน้าที่เป็นกัปตันทีมอเมริกันฟุตบอลและบาสเกตบอล เขาสำเร็จการศึกษาระดับเกียรตินิยมจากฮาร์วาร์ดด้วยศิลปศาสตรบัณฑิตสาขาสังคมวิทยาใน ค.ศ. 2000 โนวินสกีเล่นอเมริกันฟุตบอลระดับมหาวิทยาลัยให้แก่ทีมคริมสันในฐานะดีเฟนซีฟแทกเคิล และได้รับเกียรติทีมที่สองจากออล-ไอวีลีก ต่อมา เขาทำงานเป็นที่ปรึกษาด้านเภสัชกรรมและเทคโนโลยีชีวภาพในบอสตันหลังจากสำเร็จการศึกษาได้ไม่นาน
ครั้นใน ค.ศ. 2017 เขาสำเร็จการศึกษาปรัชญาดุษฎีบัณฑิตในสาขาประสาทวิทยาศาสตร์เชิงพฤติกรรมจากมหาวิทยาลัยบอสตัน
ความสำเร็จ.
วิทยาศาสตร์และธุรกิจ.
รองเรียก Nowinski "ชายผู้รับผิดชอบมากที่สุดในการทำให้ CTE เป็นส่วนหนึ่งของการสนทนาระดับชาติ" และในปี 2010 Sports Illustrated พิมพ์ว่า: "บุคลิกภาพของ Nowinski ปรากฏอยู่เบื้องหลังแพทย์และพาดหัวข่าว และการถกเถียงเกี่ยวกับความมุ่งมั่นที่เพิ่งค้นพบของกีฬาในการลดการบาดเจ็บที่ศีรษะ
ช้าง เอฟเอคัพ รอบชิงชนะเลิศ 2566

ช้าง เอฟเอคัพ รอบชิงชนะเลิศ 2565–66 เป็นนัดชิงชนะเลิศของช้าง เอฟเอคัพ 2565–66 และเป็นฤดูกาลที่ 29 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ครั้งนี้จะลงเล่นที่ธรรมศาสตร์สเตเดียม ในปทุมธานี เมื่อวันที่ 28 พฤษภาคม พ.ศ. 2565 ระหว่างทรูแบงค็อก ยูไนเต็ด และบุรีรัมย์ ยูไนเต็ด
แมตช์.
รายละเอียดการแข่งขัน.
คณะผู้ตัดสิน
ผู้ช่วยผู้ตัดสิน:
 ธเนศ ชูชื่น
 โชติระวีย์ ทองดวง
ผู้ตัดสินที่สี่:
 นที ชูสุวรรณ
ผู้ช่วย วีเออาร์:
 อาคม เจริญสุข
 ราวุฒิ นาคฤทธิ์
ผู้ควบคุมการแข่งขัน:
 ดนัย มงคลศิริ
ผู้ประเมินผู้ตัดสิน:
 แพรว สีหมากสุก
ผู้ประสานงานทั่วไป:
 ณัฐพนธ์ เผ่าพนัส
สถิติ.
<templatestyles src="Col-begin/styles.css"/>
วัดเจดีย์แม่ครัว

วัดเจดีย์แม่ครัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แฝกใหม่ อำเภอสันทราย จังหวัดเชียงใหม่
ที่ตั้งวัดและหมู่บ้านนั้นแต่เดิมเป็นป่าลึกไม่มีผู้คนอาศัยอยู่มีประชาชนอาศัย อยู่บริเวณแม่น้ำปิงห่างจากวัดเจดีย์แม่ครัวไปทางทิศตะวันตกประมาณ 3 กิโลเมตร ต่อมาได้มีผู้คนเข้ามาบุกเบิกป่าเป็นที่อยู่อาศัยและที่ทํากิน และได้พบซากสิ่งของต่าง ๆ เช่น ฐานวิหาร และองค์เจดีย์เป็นต้น เป็นที่ธรณีสงฆ์ในปัจจุบัน ห่างจากวัดไปทางทิศตะวันออกประมาณ 500 เมตร ต่อมามีการขุดฐานเจดีย์ ได้พบพระพุทธรูปและพระเครื่องต่าง ๆ จํานวนมาก (ได้หายไประหว่างปฏิสังขรณ์) ชาวบ้านได้ช่วยกัน บูรณะปฏิสังขรณ์องค์เจดีย์ และได้สร้างกุฏิ และศาลาบําเพ็ญบุญ โดยได้นิมนต์พระมาจําพรรษาเมื่อ พ.ศ. 2477 โดยเรียกชื่อวัดว่า วัดตึงงาม ตามชื่อของต้นไม้ต้นหนึ่ง ซึ่งมีลําต้นและกิ่งก้านสาขา ตลอดถึงใบขึ้นอย่างเป็้นระเบียบ แต่ภายหลังต้นตึงต้นนั้นก็ตายไป รอบวัดยังพบก้อนอิฐดินเผาขนาดใหญ่ก่อเป็นรูปคล้ายโกฏิอัฐิเรียกว่า "กู่เบี้ย"
เหตุที่ชื่อว่า "วัดเจดีย์แม่ครัว" เพราะเป็นสถานที่พักของแม่ครัวที่ทําอาหารเลี้ยงผู้ที่มาขุดคลองในสมัยนั้นซึ่งห่างจากองค์เจดีย์มาทางทิศตะวันตก 200 เมตร ต่อมาเมื่อ พ.ศ. 2491 ชาวบ้านเห็นว่าที่ตั้งของวัดเดิมนั้น การเดินทางไปทําบุญลําบาก จึงได้ย้ายวัดมาสร้างในที่ดินของสหกรณ์ซึ่งอยู่ติดกับเขตทางหลวง ย้ายมาทางทิศตะวันตก 500 เมตร มีการรื้อสิ่งก่อสร้างมาสร้างวัดใหม่ และคงค้างแต่องค์เจดีย์ไว้ ซึ่งเป็นที่ธรณีสงฆ์ในปัจจุบัน
วัดเจดีย์แม่ครัวตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552
แวนนีวาร์ บุช

แวนนีวาร์ บุช (/væˈniːvɑːr/; 11 มีนาคม ค.ศ. 1890 – 28 มิถุนายน ค.ศ. 1974) เป็นวิศวกร นักประดิษฐ์ ชาวอเมริกัน ระหว่างสงครามโลกครั้งที่สอง เขาเป็นผู้นำในการปฏิบัติการของสำนักงานการวิจัยและพัฒนาทางวิทยาศาสตร์แห่งชาติสหรัฐ (OSRD), ซึ่งเป็นหน่วยงานที่พัฒนาและวิจัยอุปกรณ์ทางการทหาร รวมถึงการพัฒนาที่สำคัญของเรดาร์ และเป็นผู้ริเริ่มและบริหารจัดการ โครงการแมนแฮตตัน เขายังเน้นย้ำถึงความสำคัญของการวิจัยทางวิทยาศาสตร์เพื่อนำไปใช้ในความปลอดภัยของชาติ และความคล่องตัวทางเศรษฐกิจ และเป็นถึงในบุคคลสำคัญต่อการนำไปสู่การก่อตั้ง มูลนิธิวิทยาศาสตร์แห่งชาติสหรัฐอเมริกา
บุชเข้าศึกษาสาขาวิศวกรรมไฟฟ้าที่ สถาบันเทคโนโลยีแมสซาชูเซตส์ (MIT) ในปี ค.ศ. 1919 และก่อตั้งบริษัทที่กลายมาเป็น บริษัทเรเธียน ในปีค.ศ. 1922 บุชกลายเป็นรองประธานของ MIT และคณบดีของ โรงเรียนวิศวกรรมเอ็มไอที ในปี ค.ศ. 1932 และเป็นประธานของ สถาบันคาร์เนกีแห่งวอชิงตัน ในปี ค.ศ. 1938
ในอาชีพการงานของเขา บุชได้จดสิทธิบัตรสิ่งประดิษฐ์ของเขาเอง เขาเป็นที่รู้จักโดยเฉพาะจากงานด้านวิศวกรรมเกี่ยวกับ คอมพิวเตอร์แอนะล็อก และสำหรับ มีเมกซ์ เริ่มต้นในปี ค.ศ. 1927 บุชได้สร้างเครื่อง วิเคราะห์อนุพันธ์ ซึ่งเป็นคอมพิวเตอร์แอนะล็อกที่มีส่วนประกอบดิจิทัลที่สามารถแก้สมการเชิงอนุพันธ์ ได้มากถึง 18 ตัวแปรอิสระ ผลงานที่แตกแขนงมาจาก MIT โดย บุชและคนอื่นๆ เป็นจุดเริ่มต้นของทฤษฎีการออกแบบวงจรดิจิทัล มีเมกซ์ที่เขาเริ่มพัฒนาในช่วงคริสตทศวรรษที่ 1930 (ได้รับแรบันดาลใจอย่างมากจาก "Statistical Machine" ของ เอมานูเอล โกลด์เบิร์ก ในปี ค.ศ. 1928) เป็นโปรแกรมดู ไมโครฟิล์ม ที่ปรับได้ตามสมมุติฐานโดยมีโครงสร้างคล้ายกับ ไฮเปอร์เท็กซ์ บทเรียงความของมีเมกซ์และบุชปี 1945 เรื่อง แอสวิเมย์ติง มีอิทธิพลต่อนักวิทยาศาสตร์คอมพิวเตอร์รุ่นต่อรุ่น ซึ่งได้รับแรงบันดาลใจจากวิสัยทัศน์ของเขาเกี่ยวกับอนาคต 
บุชได้รับการแต่งตั้งให้เป็น คณะกรรมการที่ปรึกษาทางการบินแห่งชาติสหรัฐ (NACA) ในปี ค.ศ. 1938 และต่อมาได้รับแต่งตั้งเป็นประธาน ในฐานะประธาน คณะกรรมการวิจัยเพื่อความมั่นคงแห่งชาติสหรัฐ (NDRC) จากนั้นเป็นผู้อำนวยการ OSRD บุชได้ประสานงานกิจกรรมของนักวิทยาศาสตร์ชั้นนำของอเมริการาว 6,000 คน ในการประยุกต์ใช้วิทยาศาสตร์ในการทำสงคราม บุชเป็นผู้กำหนดนโยบายและปัญญาชนที่มีชื่อเสียงในช่วงสงครามโลกครั้งที่สอง เมื่อเขาดำรงตำแหน่ง ที่ปรึกษาทางด้านวิทยาศาสตร์ประจำประธานาธิบดีคนแรก ในฐานะหัวหน้า NDRC และ OSRD เขาได้ริเริ่มโครงการแมนแฮตตัน และทำให้มั่นใจว่าโครงการดังกล่าวได้รับความสำคัญสูงสุดจากรัฐบาล ในทางด้าน"วิทยาศาสตร์ ดิเอนเลสฟรันเทียร์" รายงานของเขาต่อประธานาธิบดีแห่งสหรัฐอเมริกาในปี ค.ศ. 1945 บุชเรียกร้องให้มีการขยายการสนับสนุนด้านวิทยาศาสตร์จากรัฐบาล และเขาผลักดันให้มีการจัดตั้ง มูลนิธิวิทยาศาสตร์แห่งชาติ
การเสียชีวิต.
หลังจากป่วยด้วยโรคหลอดเลือดในสมอง บุชเสียชีวิตใน เมืองเบลมอนต์ รัฐแมสซาชูเซตส์ ขณะอายุได้ 84 ปี จากโรคปอดบวม เมื่อวันที่ 28 มิถุนายน ค.ศ. 1974 ภรรยาของบุชเสียชีวิตในปี ค.ศ. 1969 เขาถูกฝังอยู่ที่สุสานเซาธ์เดนนิสใน เซาท์เดนนิส รัฐแมสซาชูเซตส์ หลังจากพิธีศพแบบปิด ที่อนุสรณ์สาธารณะซึ่งจัดโดย MIT ต่อมา เจอโรม ไวสเนอร์ ประกาศว่า "ไม่มีชาวอเมริกันคนใดมีอิทธิพลต่อการเติบโตของวิทยาศาสตร์และเทคโนโลยีมากไปกว่า แวนนีวาร์ บุช" 
รางวัลและเกียรติประวัติ.
ในปี ค.ศ. 1980 มูลนิธิวิทยาศาสตร์แห่งชาติได้ก่อตั้ง รางวัลแวนนิวาร์บุชอะวอร์ด เพื่อเป็นเกียรติแก่ผลงานของเขาในการรับใช้สาธารณะ เอกสารเพิ่มเติมจัดทำโดย MIT Institute Archives and Special Collections, Carnegie Institution และ National Archives and Records Administration
แผ่นจารึกร้องเรียนถึงเอยา-นาตซีร์

แผ่นจารึกร้องเรียนถึงเอยา-นาตซีร์ (UET V 81) เป็นแผ่นจารึกดินเหนียวที่ถูกส่งไปยังนครอูร์โบราณ เขียนขึ้นเมื่อประมาณ 1,750 ปีก่อนคริสต์ศักราช แผ่นจารึกนี้เป็นข้อความร้องเรียนถึงพ่อค้านามว่า เอยา-นาตซีร์ (Ea-nāṣir) จากลูกค้านามว่า นันนี (Nanni) เขียนด้วยอักษรรูปลิ่มเป็นภาษาแอกแคด ถือกันว่าแผ่นจารึกนี้เป็นการร้องเรียนเป็นลายลักษณ์อักษรที่เก่าแก่ที่สุดในโลก ปัจจุบันเก็บรักษาไว้ที่พิพิธภัณฑ์บริติช ในคริสต์ทศวรรษ 2020 เนื้อหาในแผ่นจารึก (และโดยเฉพาะเอยา-นาตซีร์) เป็นที่นิยมขึ้นมาในฐานะอินเทอร์เน็ตมีม
แผ่นจารึกมีขนาดสูง กว้าง และหนา และเสียหายชำรุดไปบางส่วน
เนื้อหา.
เอยา-นาตซีร์เดินทางไปยังดิลมุนเพื่อซื้อทองแดงกลับมาขายในเมโสโปเตเมีย มีอยู่ครั้งหนึ่ง เขาตกลงขายแท่งทองแดงหล่อให้แก่นันนีซึ่งส่งคนรับใช้ไปพร้อมเงินเพื่อดำเนินการซื้อขาย อย่างไรก็ตาม นันนีเห็นว่าสินค้าที่เขาได้รับนั้นมีคุณภาพต่ำกว่ามาตรฐาน จึงให้คนรับใช้นำสินค้ากลับไปคืนหลายครั้ง แต่เอยา-นาตซีร์ก็ยังคงปฏิเสธที่จะเปลี่ยนสินค้าหรือคืนเงินให้แก่นันนี
นันนีจึงเขียนจดหมายอักษรรูปลิ่มส่งไปยังเอยา-นาตซีร์ โดยบันทึกข้อความร้องเรียนว่าเขาได้รับทองแดงที่มีคุณภาพไม่ตรงกับที่เอยา-นาตซีร์สัญญาไว้ ทั้งยังร้องเรียนว่าเอยา-นาตซีร์ปฏิบัติกับคนรับใช้ที่เขาส่งไปอย่างหยาบคาย และประกาศว่าจะไม่ยอมรับทองแดงคุณภาพต่ำจากเอยา-นาตซีร์อีกในอนาคต
การค้นพบ.
ผู้ค้นพบแผ่นจารึกนี้คือเซอร์เลเนิร์ด วุลลีย์ ซึ่งได้ครอบครองแผ่นจารึกนี้หลังค้นพบ เขาค้นพบแผ่นจารึกนี้ระหว่างที่เขานำการขุดค้นร่วมระหว่างมหาวิทยาลัยเพนซิลเวเนียกับพิพิธภัณฑ์บริติชในปี 1922 ถึง 1934 ในนครอูร์ของชาวซูเมอร์
แผ่นจารึกชิ้นอื่น.
ในซากปรักหักพังที่เชื่อกันว่าเป็นบ้านพักของเอยา-นาตซีร์ ยังมีการค้นพบแผ่นจารึกชิ้นอื่น ๆ อีก ซึ่งรวมถึงแผ่นจารึกจากชายนามว่า อาร์บีตูรัม (Arbituram) ซึ่งร้องเรียนว่าเขายังไม่ได้รับทองแดงที่สั่งซื้อไป ในขณะที่แผ่นจารึกจากชายอีกคนหนึ่งบ่นว่าเขาเอือมระอากับทองแดงคุณภาพต่ำจากเอยา-นาตซีร์เต็มที
สิ่งสืบเนื่อง.
แผ่นจารึกข้อความร้องเรียนนี้กลายมาเป็นอินเทอร์เน็ตมีมเนื่องจากดูเหมือนว่ามันมีลักษณะผิดยุคผิดสมัย "ฟอบส์" ระบุว่าเนื้อความมีความคล้ายคลึงกับคำร้องเรียนการบริการที่เลวร้ายจำนวนมากในสมัยปัจจุบัน
บันทึกสถิติโลกกินเนสส์รับรองให้แผ่นจารึกนี้เป็น "คำร้องเรียนจากลูกค้าที่เก่าแก่ที่สุด" (Oldest Customer Complaint)